Poslovni broj: 7 Su-457/2022-138

Zagreb, 16. veljače 2024.

Komisija za provedbu Oglasa objavljenog dana 5. siječnja 2024. na internetskim stranicama Ministarstva pravosuđa i uprave Republike Hrvatske, Općinskog prekršajnog suda u Zagrebu, portalu MojPosao.net i Hrvatskog zavoda za zapošljavanje, za prijam u državnu službu na određeno vrijeme na radno mjesto računovodstveni referent – financijski knjigovođa – 1 (jedan) izvršitelj/ica radi zamjene duže vrijeme odsutnog službenika, u Općinskom prekršajnom sudu u Zagrebu, objavljuje:

OBAVIJEST KANDIDATIMA

O DANU ODRŽAVANJA TESTIRANJA I RAZGOVORA

Testiranje i razgovor u postupku prijma u državnu službu 1 (jednog) izvršitelja/ice na radno mjesto **računovodstveni referent – financijski knjigovođa** na određeno vrijeme radi zamjene duže vrijeme odsutnog službenika, za kandidate čije su prijave pravovremene, potpune i koji ispunjavaju formalne uvjete za radno mjesto, održat će se

**dana 27. veljače 2024. s početkom u 8,30 sati**

u prostorijama Općinskog prekršajnog suda u Zagrebu, Avenija Dubrovnik 8, Zagreb (soba br. 206), za kandidate (inicijali imena i prezimena):

1. J. Š.
2. M. P.
3. M. G.

Sadržaj i način testiranja:

Testiranje se provodi u skladu s odredbama Zakona o državnim službenicima („Narodne novine“ broj 92/05, 107/07, 27/08, 34/11, 49/11, 150/11, 34/12, 49/12, 37/13, 38/13, 138/15. – Odluka Ustavnog suda Republike Hrvatske, 61/17, 70/19 i 98/19) i odredbama Uredbe o raspisivanju i provedbi javnog natječaja i internog oglasa u državnoj službi („Narodne novine“ broj 78/17 i 89/19.)

Pisani dio testiranja se sastoji od provjere poznavanja Zakona o proračunu i Pravilnika o proračunskom računovodstvu i računskom planu.

Kandidati/kinje kojima je dostavljena pisana obavijest o nepravovremenoj ili neurednoj prijavi odnosno o neispunjavanju formalnih uvjeta iz oglasa nemaju pravo pristupa testiranju.

Za kandidata/kinju koji ne pristupi testiranju, smatra se da je povukao prijavu na oglas.

Po dolasku na provjeru znanja od kandidata/kinja će biti zatraženo predočavanje odgovarajuće identifikacijske isprave (osobne iskaznice ili putovnice) radi utvrđivanja identiteta. Testiranju ne mogu pristupiti kandidati/kinje koji ne mogu dokazati identitet, osobe koje ne ispunjavaju formalne uvjete iz oglasa te osobe za koje se utvrdi da nisu podnijele prijavu na oglas za radno mjesto za koje se obavlja testiranje.

Nakon utvrđivanja identiteta kandidata provest će se pisana provjera znanja za koje vrijeme nije dopušteno:

- koristiti se bilo kakvom literaturom odnosno bilješkama,

- napuštati prostoriju u kojoj se provjera odvija,

- koristiti mobitel ili druga komunikacijska sredstva,

-razgovarati s ostalim kandidatima/kinjama ili na drugi način remetiti koncentraciju kandidata/kinja.

Ukoliko pojedini kandidat/kinja prekrši jedno od gore navedenih pravila biti će udaljen s provjere znanja, a njegov rezultat Komisija neće priznati niti ocjenjivati.

Pisana provjera znanja sastoji se od provjere poznavanja odredaba Zakona o proračunu i Pravilnika o proračunskom računovodstvu i računskom planu. Za pisanu provjeru znanja kandidatima će biti podijeljena pitanja za provjeru znanja koja su jednaka za sve kandidate. Za pisani dio provjere znanja kandidati mogu dobiti od 0 (nula) do 10 (deset) bodova. Smatra se da su kandidati zadovoljili na provedenoj pisanoj provjeri ako su ostvarili najmanje 5 (pet) bodova te će biti pozvani na razgovor s Komisijom (intervjuu). Kroz razgovor s kandidatima utvrđuju se interesi, profesionalni ciljevi i motivacija kandidata za rad u državnoj službi te rezultati ostvareni u njihovu dosadašnjem radu. Rezultati razgovora boduju se na način da svaki kandidat može dobiti od 0 (nula) do 10 (deset) bodova. Smatra se da je kandidat zadovoljio na intervjuu ako je dobio najmanje 5 (pet) bodova.

Razgovor s kandidatima koji su zadovoljili na pisanoj provjeri znanja održat će se istog dana, u prostorijama u prostorijama Općinskog prekršajnog suda u Zagrebu, Avenija Dubrovnik 8, Zagreb (soba br. 11, prizemlje), nakon provedenog pisanog dijela testiranja.

Nakon provedenog testiranja i intervjua Komisija utvrđuje rang listu kandidata/kinja prema ukupnom broju bodova ostvarenih na provjeri znanja i razgovoru i dostavlja predsjednici Općinskog prekršajnog suda u Zagrebu izvješće o provedenom postupku koje potpisuju svi članovi Komisije uz koje prilaže rang listu kandidata prema ukupnom broju ostvarenih bodova na provjeri znanja i razgovoru. Predsjednica Općinskog prekršajnog suda donosi rješenje o prijmu u državnu službu, a koje će, s uputom o pravnom lijeku, biti dostavljeno javnom objavom na internetskim stranicama Općinskog prekršajnog suda u Zagrebu i Ministarstva pravosuđa i uprave Republike Hrvatske. Dostava rješenja svim kandidatima smatra se obavljenom istekom osmoga dana od dana objave na internetskim stranicama Općinskog prekršajnog suda u Zagrebu i Ministarstva pravosuđa i uprave Republike Hrvatske. Protiv rješenja o prijmu u državnu službu kandidat koji je pristupio testiranju ima pravo podnijeti žalbu Odboru za državnu službu u roku 15 dana od dana dostave rješenja, putem Općinskog prekršajnog suda u Zagrebu.

Izabrani kandidat/kinja, pozvat će se da u primjerenom roku, a prije donošenja rješenja o prijmu u državnu službu, dostavi uvjerenje o zdravstvenoj sposobnosti za obavljanje poslova radnog mjesta uz upozorenje da ako u tom roku ne dostavi uvjerenje, smatrat će se da je odustao od prijma u državnu službu.

O rezultatima oglasa kandidati će biti obaviješteni javnom objavom rješenja o prijmu u državnu službu izabranog kandidata na web-stranici Općinskog prekršajnog suda u Zagrebu <https://sudovi.hr/hr/opszg/>  i web-stranici Ministarstva pravosuđa i uprave Republike Hrvatske [www.uprava.gov.hr](http://www.uprava.gov.hr/).

Komisija za provedbu oglasa